Shveysariyada yangi prezident saylandi

Shveysariya parlamenti tashqi ishlar vaziri Inyasio Kassisni mamlakatning yangi prezidenti etib sayladi. Bu haqda "Associated Press"ga asoslanib, "interfax.ru" xabar bermoqda. 
Shu tariqa, 60 yoshli Kassis 2022 yilning 1 yanvaridan Gi Parmelend o`rnini egallaydi. Ma`lum qilinishicha, uning tayinlanishi ko`proq rasmiyatchilik edi, chunki u o`tgan yili vise-prezident etib saylangan.
Tartibga ko`ra, Shveysariyada prezident Federal Kengash a`zolari orasidan bir yil muddatga saylanadi. U davlat rahbari emas, chunki bu vazifani butun Federal Kengash bajaradi. Shu bilan birga, prezident ikkinchi muddatga qayta saylanish huquqiga ega emas: vakolat muddati tugagach, u avval rahbarlik qilgan vazirlikdagi ishiga qaytadi.
Ma`lumot uchun: Inyasio Kassis malakasi bo`yicha shifokor, Shveysariya Milliy Kengashi a`zosi va Shveysariya Tibbiyot Assosiasiyasi vise-prezidenti bo`lgan. U 2017 yilda mamlakat Tashqi ishlar vazirligini boshqargan.